Source: http://skolenie.slov-lex.sk/pravne-predpisy/SK/ZZ/2003/534/20040101.html
Timestamp: 2020-08-10 06:25:48+00:00
Document Index: 1377820

Matched Legal Cases: ['§ 120', '§ 3', '§ 8', '§ 22', '§ 23', '§ 27', '§ 28', '§ 29', '§ 38', '§ 27', '§ 4', '§ 7', '§ 29', '§ 36', '§ 23', '§ 40', '§ 2', '§ 4', '§ 5', '§ 6']

534/2003 Z.z./
Časová verzia predpisu účinná od 01.01.2004 do 31.01.2009
Tento zákon upravuje zriadenie a postavenie orgánov štátnej správy na úseku cestnej dopravy a pozemných komunikácií.
Orgány štátnej správy na úseku cestnej dopravy a pozemných komunikácií
Orgány štátnej správy na úseku cestnej dopravy a pozemných komunikácií sú:
Ministerstvo dopravy, pôšt a telekomunikácií Slovenskej republiky (ďalej len „ministerstvo“),
obvodné úrady pre cestnú dopravu a pozemné komunikácie (ďalej len „obvodný úrad dopravy“).
Štátnu správu na úseku cestnej dopravy a pozemných komunikácií vykonávajú obce a samosprávne kraje v rozsahu ustanovenom osobitnými predpismi.1)
Ministerstvo ako ústredný orgán štátnej správy na úseku cestnej dopravy a pozemných komunikácií
riadi, kontroluje, koordinuje a metodicky usmerňuje výkon štátnej správy na úseku cestnej dopravy a pozemných komunikácií uskutočňovaný krajskými úradmi dopravy, obvodnými úradmi dopravy, obcami a samosprávnymi krajmi,
vykonáva štátnu správu na úseku cestnej dopravy a pozemných komunikácií a plní úlohy podľa tohto zákona a osobitných predpisov,2)
vykonáva v druhom stupni štátnu správu vo veciach, v ktorých v správnom konaní v prvom stupni rozhodujú krajské úrady dopravy,
zabezpečuje finančné transfery obciam na prenesený výkon štátnej správy na úseku pozemných komunikácií,
je orgánom, prostredníctvom ktorého predkladajú krajské úrady dopravy podklady na zostavenie návrhu systemizácie na každý rozpočtový rok,
určuje vnútornú organizačnú štruktúru krajských úradov dopravy a obvodných úradov dopravy,
zabezpečuje v spolupráci s príslušnými ministerstvami a ostatnými ústrednými orgánmi štátnej správy odbornú prípravu zamestnancov krajských úradov dopravy, obvodných úradov dopravy, obcí a samosprávnych krajov.
Zriadenie a postavenie krajských úradov dopravy a obvodných úradov dopravy
Zriaďujú sa krajské úrady dopravy a obvodné úrady dopravy ako miestne orgány štátnej správy na úseku cestnej dopravy a pozemných komunikácií.
Krajský úrad dopravy je rozpočtová organizácia štátu. Krajský úrad dopravy je finančnými vzťahmi zapojený na rozpočet ministerstva, ktoré voči nemu plní funkciu zriaďovateľa. Krajský úrad dopravy v rámci svojho rozpočtu zabezpečuje výdavky aj na činnosť obvodných úradov dopravy.
Krajský úrad dopravy riadi a za jeho činnosť zodpovedá prednosta krajského úradu dopravy, ktorého vymenúva a odvoláva vláda Slovenskej republiky (ďalej len „vláda“) na návrh ministra dopravy, pôšt a telekomunikácií Slovenskej republiky. Prednosta krajského úradu dopravy je vedúcim služobného úradu3).
Krajský úrad dopravy je služobným úradom štátnych zamestnancov, ktorí vykonávajú štátnu službu v krajských úradoch dopravy a v obvodných úradoch dopravy; je zamestnávateľom zamestnancov, ktorí vykonávajú verejnú službu v krajských úradoch dopravy a v obvodných úradoch dopravy.
Obvodný úrad dopravy koná a rozhoduje v administratívnoprávnych veciach samostatne.
Obvodný úrad dopravy riadi a za jeho činnosť zodpovedá riaditeľ obvodného úradu dopravy, ktorého vymenúva a odvoláva vláda na návrh ministra dopravy, pôšt a telekomunikácií Slovenskej republiky.
Územné obvody krajských úradov dopravy a obvodných úradov dopravy
Krajské úrady dopravy a obvodné úrady dopravy vykonávajú štátnu správu na úseku cestnej dopravy a pozemných komunikácií vo svojich územných obvodoch.
Krajský úrad dopravy vykonáva štátnu správu v územnom obvode kraja.
Sídla a územné obvody obvodných úradov dopravy sú uvedené v prílohe.
Pôsobnosť krajských úradov dopravy a obvodných úradov dopravy
Krajský úrad dopravy a obvodný úrad dopravy vykonávajú štátnu správu na úseku cestnej dopravy a pozemných komunikácií podľa osobitných predpisov.4)
Krajský úrad dopravy riadi, kontroluje a koordinuje výkon štátnej správy uskutočňovaný obvodnými úradmi dopravy.
Práva a povinnosti zo štátnozamestnaneckých pomerov štátnych zamestnancov, ktorí k 31. decembru 2003 vykonávali štátnu službu v okresných úradoch a krajských úradoch na úsekoch dopravy a cestného hospodárstva, prechádzajú od 1. januára 2004 na krajské úrady dopravy.
Práva a povinnosti z pracovnoprávnych vzťahov zamestnancov, ktorí k 31. decembru 2003 vykonávali verejnú službu v okresných úradoch a krajských úradoch na úsekoch dopravy a cestného hospodárstva, prechádzajú od 1. januára 2004 na krajské úrady dopravy.
Konanie, v ktorom sa rozhoduje o právach, právom chránených záujmoch alebo povinnostiach právnických osôb alebo fyzických osôb, začaté pred účinnosťou tohto zákona okresným úradom alebo krajským úradom, dokončí na úseku cestnej dopravy a pozemných komunikácií obvodný úrad dopravy alebo krajský úrad dopravy, v ktorého územnom obvode mal okresný úrad alebo krajský úrad sídlo podľa doterajších predpisov.
Zákon č. 135/1961 Zb. o pozemných komunikáciách (cestný zákon) v znení zákona č. 72/1969 Zb., zákona č. 139/1982 Zb., zákona č. 27/1984 Zb., zákona Národnej rady Slovenskej republiky č. 160/1996 Z. z., zákona č. 58/1997 Z. z., zákona č. 395/1998 Z. z., zákona č. 343/1999 Z. z., zákona č. 388/2000 Z. z., zákona č. 416/2001 Z. z., zákona č. 439/2001 Z. z. a zákona č. 524/2003 Z. z. sa mení a dopĺňa takto:
Na činnosti podľa odseku 3 písm. a), b), c), e), f), h), i), j), k), l), n) a p), odseku 4 písm. e) a odseku 5 písm. d) sa nevzťahujú všeobecné predpisy o správnom konaní.1)“.
Ak ide o stavbu pozemnej komunikácie rovnakej triedy okrem diaľnice a cesty pre motorové vozidlá, ktorá sa má uskutočniť v pôsobnosti dvoch alebo viacerých špeciálnych stavebných úradov, tieto sa dohodnú, ktorý z nich uskutoční stavebné konanie a vydá stavebné povolenie. Ak sa nedohodnú, ministerstvo určí rozhodnutím špeciálny stavebný úrad, ktorý toto konanie uskutoční a vydá stavebné povolenie. Na konanie o určenie príslušnosti špeciálneho stavebného úradu sa nevzťahujú všeobecné predpisy o správnom konaní.1)“.
„2) § 120 zákona č. 50/1976 Zb. o územnom konaní a stavebnom poriadku (stavebný zákon) v znení neskorších predpisov.“.
V § 3c odsek 1 znie:
nad miestnymi komunikáciami a účelovými komunikáciami obce.“.
V § 8 ods. 13 sa za slová „krajský úrad“ vo všetkých tvaroch vkladá slovo „dopravy“.
Zákon Národnej rady Slovenskej republiky č. 168/1996 Z. z. o cestnej doprave v znení zákona Národnej rady Slovenskej republiky č. 386/1996 Z. z., zákona č. 58/1997 Z. z., zákona č. 340/2000 Z. z., zákona č. 416/2001 Z. z. a zákona č. 506/2002 Z. z. sa mení a dopĺňa takto:
V § 22 ods. 2 sa slová „Krajský úrad“ nahrádzajú slovami „Krajský úrad pre cestnú dopravu a pozemné komunikácie (ďalej len „krajský úrad dopravy")“.
V § 23 ods. 2, § 27 ods. 1 písm. b), § 28 ods. 1 písm. n), § 29 a § 38 ods. 2 sa za slová „krajský úrad“ vo všetkých tvaroch vkladá slovo „dopravy“.
V § 27 ods. 2 sa nad slovo „kraje“ umiestňuje odkaz 28a.
Článok I § 4 ods. 2 zákona č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky.“.
podrobnosti o preukazovaní predpokladanej straty, o spôsobe jej výpočtu, o dokladoch, ktorými musia byť výpočty predpokladanej straty podložené a jej preukázanie doložené (§ 7 ods. 9),“.
V § 29b písmeno f) znie:
prejednáva priestupky podľa § 36 a podľa osobitného predpisu,28b) ak boli spáchané na úseku štátnej správy v pôsobnosti samosprávneho kraja,“.
§ 23 ods. 1 zákona Slovenskej národnej rady č. 372/1990 Zb. v znení neskorších predpisov.“.
V § 40 ods. 1 sa za slová „štátne orgány“ vkladá čiarka a slová „samosprávne kraje“. Slová „krajské úrady“ sa nahrádzajú slovami „samosprávne kraje“.
Ak sa v právnych predpisoch vydaných na vykonanie tohto zákona a v súvisiacich právnych predpisoch používa pojem „krajský úrad“, rozumie sa tým krajský úrad pre cestnú dopravu a pozemné komunikácie.
§ 2 Orgány štátnej správy na úseku cestnej dopravy a pozemných komunikácií
§ 4 Zriadenie a postavenie krajských úradov dopravy a obvodných úradov dopravy
§ 5 Územné obvody krajských úradov dopravy a obvodných úradov dopravy
§ 6 Pôsobnosť krajských úradov dopravy a obvodných úradov dopravy